b'\n_START_ARTICLE_\nReblat\n_START_SECTION_\nDesmuntabilitat\n_START_PARAGRAPH_\nPer desmuntar el reblat, el millor \xc3\xa9s trepar el forat amb un trepant amb una broca una mica m\xc3\xa9s ampla que la borsa feta pel punx\xc3\xb3._NEWLINE_A m\xc3\xa9s, tamb\xc3\xa9 es pot treure la part que ressalta del rebl\xc3\xb3 (el "casquet del bot\xc3\xb3") amb una moladora._NEWLINE_Com a \xc3\xbaltima opci\xc3\xb3, tamb\xc3\xa9 seria possible fer al\xc3\xa7aprem amb un tornav\xc3\xads, encara que mitjan\xc3\xa7ant aquest m\xc3\xa8tode es produeixin danys a les peces.\n_START_SECTION_\nNivell de seguretat\n_START_PARAGRAPH_\nEls riscos d\'aquest proc\xc3\xa9s s\xc3\xb3n sobretot perills d\'enganxament de l\'operari amb la m\xc3\xa0quina o amb les xapes per reblar. No obstant aix\xc3\xb2, aquest perill pot ser evitat fent necess\xc3\xa0ria la utilitzaci\xc3\xb3 de les dues mans per manejar la m\xc3\xa0quina (comandament a dues mans). A m\xc3\xa9s, com que moltes d\'aquestes m\xc3\xa0quines s\xc3\xb3n hidr\xc3\xa0uliques, haurien d\'usar-se ulleres de seguretat.\n_START_SECTION_\nEsfor\xc3\xa7os per suportar\n_START_PARAGRAPH_\nEl reblat ha de suportar sobretot esfor\xc3\xa7os a cisallament. Per provar aquests esfor\xc3\xa7os s\'utilitza el m\xc3\xa8tode de separaci\xc3\xb3 de la junta per estirada o per pelat (com si es tract\xc3\xa9s de desenganxar un adhesiu). En la producci\xc3\xb3, no obstant aix\xc3\xb2, una indicaci\xc3\xb3 de l\'esfor\xc3\xa7 com\xc3\xba pot ser trobada mesurant el di\xc3\xa0metre del casquet en la cara del costat de la junta. Tot i aix\xc3\xad, el millor m\xc3\xa8tode \xc3\xa9s determinar l\'esfor\xc3\xa7 acceptable per a cada aplicaci\xc3\xb3 i realitzar una uni\xc3\xb3 que el compleixi.\n_START_SECTION_\nCostos\n_START_PARAGRAPH_\nEls costos d\'inversi\xc3\xb3 s\xc3\xb3n baixos, ja que no s\xc3\xb3n necessaris equips d\'extracci\xc3\xb3 de fums ni cap instal\xc2\xb7laci\xc3\xb3 el\xc3\xa8ctrica gaire cara._NEWLINE_Els costos d\'operaci\xc3\xb3 tamb\xc3\xa9 s\xc3\xb3n baixos a causa del baix consum d\'energia, l\'alta vida \xc3\xbatil de les eines, i que no \xc3\xa9s necessari aigua de refredament i, per tant, cap instal\xc2\xb7laci\xc3\xb3 costosa._NEWLINE_Inexist\xc3\xa8ncia de costos despr\xc3\xa9s del proc\xc3\xa9s, ja que els acabats superficials no s\xc3\xb3n danyats._NEWLINE_Els temps de producci\xc3\xb3 s\xc3\xb3n baixos per subjecte a un gran grau d\'automatitzaci\xc3\xb3'